In domo de Monte Bertoudi sunt duo monachi: decanus non erat presens, ideo nichil potuimus scire de statu domus. — 2. In domo de Villata, quam tenet archipresbiter de Ambronay et que est subjecta domui de Namtuaco, sunt duo monachi; aliquid erat corrigendum, quod precepimus per procuratorem et subpriorem de Namtuaco emendari. — 3. In domo de Namtuaco, quam tenet abbas Sancti Secani, sunt XVIIJ. monachi; domus non multum debet, nisi dicto abbati vel priori. Ibi intelleximus quod, si dictus prior sepius visitaret dictam domum suam, melius se haberent negocia intus et extra. — 4. In domo de Strafort nullus est monachus nisi prior, quia superior suus, scilicet prior de Namtuaco, fecit sibi hanc gratiam propter debita, ut dicit. — 5. In domo de Gigniaco sunt XXV. monachi; prior debet, ut dicit, circa mille et ducentas libras Viennen.; victualia habet usque ad novos fructus. — 6. Domus de Chavariaco est in bono statu. — 7. In domo Sancti Marcelli Cabilonensis sunt XVIIJ. monachi et duo scolares. — 8. Domum de Sancto Romano tenet quidam clericus, frater domini illius ville, et [sa]tis bene regit illam; ibi est unus monachus. — 9. [Apud Vergeium] sunt XXV. monachi regulariter viventes, et prior benefacit domui et ampliat redditus. — 10. Apud Floriacum sunt quatuor monachi, et sunt in bono statu. — 11. Apud Troandum sunt duo monachi maturi: omnia sunt ibi in bono statu. — 12. Apud Montem Sancti Johannis sunt tres monachi bene se habentes; prior debet, ut dicit, circa centum libras Parisien. propter quoddam nemus quod emit et defectum vini. — 13. Apud Meuram sunt quatuor monachi, et ipsi et cetera sunt in bono statu. — 14. Apud Symulay et apud Luziacum, in quolibet est unus monachus. — 15. Apud Borbonium sunt quatuor monachi et unus scolaris: bene se habent; prior debet, ut dicit, quater viginti libras Turonen. — 16. Apud Paredum sunt viginti monachi, bene se habentes; cetera sunt in bono statu. — 17. Apud Marciniacum sunt XV. monachi, preter moniales; prior debet VIJc libras Turonen. — 18. Apud Carum Locum sunt XXIIII. monachi et unus conversus: conversus ille est diffamatus de incontinencia, et portam prioratus custodivit male et inhoneste; prior debet sexcentas libras Turonen., ut dicit, preter quasdam emendas regis. — 19. Apud Villam Novam sunt duo monachi, et sunt in bono statu. — 20. Apud Ambertam sunt XVIIJ monachi in bono statu. — 21. In domo de Pomers, que subest prioratui de Nantuaco, sunt decem monachi; et ibi omnia sunt in bono statu. — 22. In domo de Poliaco sunt duo monachi et decanus, bene se habentes. — 23. In domo de Rigniaco, que subest prioratui de Caro Loco, sunt tres monachi et prior, qui dicit se et domum suam esse in bono statu. — 24. In domo de Tyseio, que similiter subest prioratui de Caro Loco, sunt tres monachi et prior, bene se habentes: prior tamen debet circa C. libras propter malas annatas. — 25. [Apud] Sanctum Victorem sunt duo monachi et decanus, in bono statu. — 26. [Domus Saltus] de Cosant est in malo statu, non propter culpam prioris qui modo est, set propter maliciam domini de Cosant et ignoranciam aliquorum aliorum; prior debet C. libras Viennen. — 27. In domo de Taluiers, quam tenet archiepiscopus Lugdunensis, sunt duo monachi. — 28. Domus Sancti Petri de Chanziaco, ubi est prior cum uno monacho, est in bono statu. — 29. In domo de Gravilonga sunt duo monachi et prior, et XXIX. moniales honeste Deo servientes, set pauperes; debent C. et L. libras Viennen., preter gageriam quamdam et pensionem. — 30. Domus de Sales, in qua sunt duo monachi et prior, est in bono statu. — 31. In domo Sancti Nicetii sunt quatuor monachi et prior, qui debet LX. libras Viennen. — 32. Domus de Alto Jugo, in qua sunt duo monachi et prior, est (in) bono statu.